Mannréttindamorgunn - Hatur og mannréttindi
2026-01-29 09:30 - 11:00 UTC
HlustaIngileif Friðriksdóttir hefur á undanförnum árum látið að sér kveða í umræðu um mannréttindi í íslensku samfélagi.
Hún var framleiðandi sjónvarpsþáttarins HATUR sem sýndur var á RÚV síðastliðið haust, þar sem kastljósinu var beint að hatursorðræðu, afleiðingum hennar og því hvernig samfélög bregðast við þegar mörk eru þanin – eða brotin.
Á viðburðinum mun Ingileif fjalla um mannréttindamál, hatursorðræðu og mikilvægi þess að standa vörð um frelsi, mannlega reisn og ábyrgð í opinberri umræðu.
Ingileif starfar sem aðstoðarmaður utanríkisráðherra og er stofnandi fræðsluvettvangsins Hinseginleikans auk þess að vera rithöfundur.

Mannréttindahúsið, Sigtún 42, 1. hæð

Formannafundur ÖBÍ réttindasamtaka
2026-01-29 16:00 - 19:00 | Mannréttindahúsið, Sigtún 42, Reykjavík, Iceland
Hlusta

Málþing Allir með - Ferðin hingað og ferðalagið framundan
2026-01-30 09:00 - 13:00
HlustaHvernig tryggjum við að öll börn hafi raunverulegan aðgang að íþróttum?
Hvað hefur áunnist síðustu ár og hvert ætlum við næst?

Allir með verkefnið mun halda málþing þar sem við lítum yfir vegferð verkefnisins, deilum reynslu af vettvangi og ræðum lausnir og næstu skref í átt að íþróttastarfi fyrir öll börn.
Á málþinginu verður fjallað um stöðu fatlaðra barna í íþróttum í dag, rannsókn um þátttöku, reynslu barna, foreldra og íþróttafélaga sem og þau verkefni og samstarf sem þegar eru í gangi. Við munum ræða hvernig ná megi betur til foreldra, styrkja íþróttafélög og þjálfara ásamt því að skoða úrræði og lausnir sem eru til staðar.
Öllum er velkomið að koma og taka þátt í deginum með okkur og leggja sitt af mörkum til að allir fái að vera með.Við óskum eftir að fólk skrái sig á málþingið með því að fylla í formið hér: https://forms.gle/mVYx3A8CtPHFy2Us7

Dagsetning: 30. janúar, 2026Staðsetning: Minigarðurinn, Skútuvogur 2, 104 Reykjavík
Málþingið mun byrja kl. 09:00 og lýkur kl. 13:00

Morgunbolinn: Hamingja í skugga áfalla - Hvað getum við lært af erfiðri reynslu?
2026-02-05 09:30 - 11:00
HlustaHeitt á könnunni frá kl. 9:30, fyrirlestur hefst kl. 10:00.
Við heyrum frá Ebbu Áslaugu Kristjánsdóttur sem segir frá meistararitgerð sinni „Þakklát fyrir reynsluna en ekki fyrir krabbameinið“, sem beindist að upplifun fjögurra ungra kvenna af krabbameini og lærdómi þeirrar reynslu.
Fyrirlesarinn Ebba Áslaug útskrifaðist haustið 2024 með meistaragráðu í uppeldis- og menntunarfræði, með áherslu á jákvæða sálfræði.
Síðastliðið haust birtist ritrýnd grein í tímaritinu Netlu þar sem greint er frá rannsókninni og niðurstöðum hennar. Greinina má nálgast hér: https://doi.org/10.24270//netla.2025/16
Hlökkum til að sjá ykkur!

Morgunbollinn – Listvinnzlan um menningu og mannréttindi
2026-02-12 09:30 - 11:00
HlustaListvinnzlan er vinnustaður þar sem list, mannréttindi og sköpunarkraftur mætast.
Heitt á könnunni kl.9:30 fyrirlestur hefst kl. 10:00.
Kynning um Listvinnzluna sem er framsækið menningar-, mannréttinda- og nýsköpunarverkefni sem skapar raunveruleg atvinnutækifæri fyrir fatlað listafólk og tryggir aðgang að faglegu vinnuumhverfi, stuðningi og virkri þátttöku í íslensku menningarlífi.
Á viðburðinum segja Margrét M. Norðdahl, stofnandi Listvinnzlunnar, Elín Sigríður María Ólafsdóttir (ESMÓ) og Þórir Gunnarsson (Listapúkinn) frá því hvernig Listvinnzlan hefur þróast í lifandi vinnustað og listmiðstöð í hjarta Reykjavíkur. Þau fjalla um hvers vegna slíkur vettvangur er nauðsynlegur, hvernig hann sameinar list, menningu, velferð og mannréttindi — og hvernig Listvinnzlan er skýr framkvæmd inngildingar og valdeflingar í verki.
Gestir fá innsýn í daglegt starf Listvinnzlunnar og Listsmiðjunnar: hvernig listafólk vinnur þar á eigin forsendum, fær faglegan stuðning, þróar sjálfstæðan listferil, skapar sér tekjur og verður virkur þátttakandi í menningarlífi landsins. Rætt verður um réttindavinnu, nýsköpun og samfélagsleg áhrif — og hvers vegna aðgangur að vinnu, list og sköpun skiptir sköpum fyrir samfélagið allt.
Á meðan viðburðinum stendur verða verk eftir listafólk Listsmiðjunnar sýnd á veggjum og fá gestir þannig tækifæri til að kynnast fjölbreyttum röddum og sjónarhornum listafólks Listvinnzlunnar.
Listvinnzlan hlaut Múrbrjót Þroskahjálpar árið 2023 og var tilnefnd til Hvatningarverðlauna ÖBÍ réttindasamtaka árið 2025 fyrir brautryðjendastarf á sviði listsköpunar fatlaðs fólks og fjölgun atvinnutækifæra.
Viðburðurinn er fyrir öll sem hafa áhuga á listum, mannréttindum, inngildingu, nýsköpun og samfélagslegri breytingu — og vilja heyra hvernig hægt er að byggja vinnustað þar sem öll tilheyra.

Námskeið: Hvernig geta öryrkjar verið sjálfstætt starfandi?
2026-02-12 14:00 - 17:00
HlustaNámskeið um eigin rekstur, skil á gjöldum og framtalsgerð
Fimmtudaginn 12. febrúar 2026 frá kl. 14-17. Mannréttindahúsinu, Sigtúni 42. Reykjavík (2 hæð).
Leiðbeinandi er Jón Arnar Baldurs, aðjunkt við viðskiptafræðideild Háskóla Íslands og löggiltur endurskoðandi.
Fullt er á námskeiðið – lokað hefur verið fyrir skráningu.
Námskeiðið er á vegum kjarahóps ÖBÍ og atvinnu- og menntahóps ÖBÍ.
Frítt er á námskeiðið.

Hey Google, talar þú íslensku? Opinn fundur um raddstýringu
2026-02-16 15:00 - 17:00 | Mannréttindahúsið, Sigtún 42, Reykjavík, Iceland
HlustaÖBÍ réttindasamtök og Almannarómur standa fyrir opnum fundi um raddstýringu í Mannréttindahúsinu, Sigtúni 42, þann 16. febrúar klukkan 15:00.
Ræðum hvernig raddstýring getur opnað snjalltækni fyrir fleirum, sérstaklega mörgum fötlunarhópum, nú þegar lausnir á íslensku eru enn af skornum skammti. Förum yfir stöðuna, tækifærin og næstu skref. Hvað þarf til að íslenskar raddlausnir verði raunverulegur valkostur og hverjir geta rutt brautina. Öllum sem hafa áhuga á snjalltækni á íslensku er velkomið að taka þátt.

Morgunbollinn - Jóga í daglegu lífi
2026-02-19 10:00 - 11:00
HlustaHeitt á könnunni frá kl. 9:30. Fyrirlestur hefst kl. 10:00.
Uppgötvaðu hvernig örfáar mínútur á dag geta haft raunveruleg áhrif. Langar þig að hreyfa þig meira og finna meiri ró án þess að þurfa að mæta sérstaklega í ræktina eða þurfa hafa þig til?
Á þessum viðburði lærir þú hvernig innleiða má jógahugsun, einfaldar hreyfingar og öndun inn í daglega rútínu – heima, í vinnunni eða hvar sem er. Áhersla er á stuttar, áhrifaríkar æfingar sem draga úr stífleika, styðja við bakið og róa taugakerfið.
Engin fyrri reynsla nauðsynleg – og enginn sérstakur klæðnaður.
Leiðbeinandi: Ásta Þórarinsdóttir er eigandi Yoga&Heilsu með víðtæka jógamenntun (200 RYT, Hatha og yin) og kennararéttindi í meðgöngu- og eftirmeðgöngujóga, auk sérþekkingar á hreyfingu og kvenheilsu.Hún hefur sjálf glímt við bakverki og leggur áherslu á reglulega, einfalda iðkun sem styrkir líkama og róar sál.

HNR fundur - norrænt samstarf
2026-02-23 | Mannréttindahúsið, Sigtún 42, Reykjavík, Iceland
HlustaFundir norrænu fötlunarsamtakanna eru að jafnaði tvisvar á ári. Formenn og framkvæmdastjórar norrænu samtakanna sitja í ráðinu.

Morgunbollinn: Medic Alert
2026-02-26 10:00 - 11:00
HlustaHeitt á könnunni frá kl. 9:30. Fyrirlestur hefst kl.10:00.
Yfir morgunbollanum kynnumst við Medic Alert armböndunum sem er einföld en lífsnauðsynleg lausn sem miðlar mikilvægum heilsuupplýsingum þegar mest á reynir. Á viðburðinum fá gestir innsýn í hvernig armböndin virka og hvers vegna þau geta skipt sköpum í neyðartilvikum.

Stjórnarfundur
2026-02-26 16:00 - 18:30, 2026-03-26 16:00 - 18:30 | Mannréttindahúsið, Sigtún 42, Reykjavík, Iceland
HlustaFundur stjórnar ÖBÍ réttindasamtaka.

Fundur með notendaráðum
2026-03-04 08:00 - 17:00
HlustaFundur ÖBÍ með notendaráðum sveitarfélaga

Mannréttindamorgunn: Raddir sem rekast á veggi – hindranir í kerfinu og leiðir til úrbóta
2026-03-05 10:00 - 11:00 | Mannréttindahúsið, Sigtún 42, Reykjavík, Iceland
HlustaÖBÍ réttindasamtök, Endósamtökin, feminíska fötlunarhreyfingin Tabú og Tilvera standa fyrir viðburði þar sem sjónum er beint að hindrunum og brotalömum í kerfinu, en aðallega að því hvernig megi ryðja þeim úr vegi.
Endósamtökin sýna myndband sem þau framleiddu um reynslu kvenna af brotalömum í heilbrigðiskerfinu. Tabú býður velkomna Eliona Gjecaj, sem vinnur við rannsóknir á fötluðum konum og ofbeldi, en nýjasta grein hennar fjallar um reynslu kvenna með fötlun á Íslandi og skort á tilkynningum af þeirra hálfu en Sigríður Auðunsdóttir frá Tilveru verður einnig með erindi.
Í kjölfar erindanna taka við pallborðsumræður þar sem sérfræðingar og reynsluraddir ræða lausnir, ábyrgð og næstu skref. Markmiðið er að varpa ljósi á kerfislægar hindranir, skapa samtal og ýta undir raunverulegar umbætur. Viðburðurinn er upphitun fyrir 8. mars, sem er alþjóðadagur kvenna.
Hluti viðburðarins fer fam á ensku en verður rittúlkaður.

Lífeyrismál - uppbygging og eiginleikar lífeyriskerfisins
2026-03-05 19:30 - 21:30
HlustaFélagafundur Stómasamtakana:
Björn Berg er ráðgjafi í lífeyrismálum og verður með fyrirlestur um uppbyggingu og eiginleika lífeyriskerfisins. Hann ræðir þá valkosti sem standa til boða og samspil lífeyris við almannatryggingar.
Fundurinn verður að vanda haldinn í húsi Krabbameinsfélagsins að Skógarhlíð 8 og hefst kl. 20:00. Húsið opnar 19:30.

Fræðsluröð ÖBÍ - Gervigreind í starfi félagasamtaka
2026-03-11 16:00 - 18:00
HlustaÖBÍ réttindasamtök standa fyrir námskeiðinu Gervigreind í starfi félagasamtaka sem er hagnýtt og aðgengilegt námskeið fyrir þau sem vilja nýta sér nýjustu tækni til að efla starfsemi sína. Á námskeiðinu er farið yfir hvernig gervigreind getur einfaldað vinnuferla, sparað tíma og aukið gæði í samskiptum, kynningu og skipulagi verkefna. Sérstök áhersla er lögð á raunhæf dæmi sem tengjast daglegu starfi félagasamtaka og hvernig hægt er að beita verkfærunum strax að loknu námskeiði.
Leiðbeinandi er Stefán Atli Rúnarsson viðskiptafræðingur sem býr yfir mikilli þekkingu á gervigreind sem hefur haldið fjölmörg námskeið fyrir fyrirtæki og félagasamtök um hagnýta notkun gervigreindartækni. Hann leggur áherslu á skýrar útskýringar, lifandi framsetningu og að þátttakendur öðlist sjálfstraust í notkun verkfæranna.
Námskeiðið skiptist í sjö meginkafla. Fyrst er farið yfir grunnatriði gervigreindar og hvernig tæknin virkar. Því næst er skoðað hvernig má nýta gervigreind til gagnaúrvinnslu og greiningar til að styðja við ákvarðanatöku. Þá er fjallað um skapandi skrif með gervigreind, svo sem gerð fréttabréfa, styrkumsókna og efnis fyrir samfélagsmiðla. Einnig er kynnt hvernig hægt er að skapa myndir með gervigreind fyrir kynningar og markaðsefni, ásamt lauslegri yfirferð um hvernig tæknin getur aðstoðað við forritun og sjálfvirknivæðingu einfaldra verkefna. Að lokum er komið inn á tónlistarsköpun með gervigreind og farið yfir siðferðileg álitamál, tækifæri og áskoranir sem fylgja notkun tækninnar.
Markmið námskeiðsins er að þátttakendur öðlist skýran skilning á möguleikum gervigreindar og geti nýtt hana á ábyrgan og markvissan hátt í þágu félagastarfs og í daglegu lífi.
Nauðsynlegt er að skrá sig hér og vinsamlegast takið fram ef óskað er eftir táknmáls- eða rittúlkun.
Námskeiðið verður haldið í Mannréttindahúsinu Sigtúni 42, miðvikudaginn 11. mars kl. 16-18:00.
ÖBÍ ber allan kostnað af námskeiðshaldinu.
Við hlökkum til að sjá ykkur!

Morgunbollinn - Kynnumst Átaki
2026-03-12 10:00 - 11:00 | Mannréttindahúsið, Sigtún 42, Reykjavík, Iceland
HlustaHeitt á könnunni í Mannréttindahúsinu frá kl. 9:30 fyrirlestur hefst kl. 10:00.
Komdu og kynnstu Átaki, öflugu hagsmunafélagi fólks með þroskahömlun sem gekk nýverið í hóp aðildafélaga ÖBÍ á aðalfundi 2025.
Átak vinnur að því að efla sjálfstæði, valdeflingu og raunverulegt vald fólks með þroskahömlun yfir eigin lífi. Félagið er einstakt á Íslandi – því er stýrt af fólki með þroskahömlun sjálfu, fyrir fólk með þroskahömlun.
Á fundinum segja Jónína Rósa Hjartardóttir, formaður Átaks, og Heiða Vigdís Sigfúsdóttir, framkvæmdarstjóri, frá starfi félagsins, framtíðarsýn og því hvers vegna rödd fólks með þroskahömlun skiptir máli – nú meira en nokkru sinni fyrr.

Morgunbollinn - Hvað gerist þegar við spyrjum gervigreind?
2026-03-19 10:00 - 11:00 | Mannréttindahúsið, Sigtún 42, Reykjavík, Iceland
HlustaHvað gerist þegar við spyrjum gervigreind?
Fyrirlestur fimmtundaginn, 19. mars kl. 10:00 í Mannréttindahúsinu, Sigtúni 42. Heitt á könnunni frá kl. 9:30.
Nú þegar sífellt fleiri eru að prófa sig áfram með að nota gervigreind í námi, starfi og einkalífi er afar gagnlegt að skilja aðeins betur hvernig hún virkar á bak við tjöldin. Farið yfir hvernig gervigreindinni tekst að svara nánast hvaða spurningu sem er, og af hverju hún svarar stundum með algjöru bulli. Tekin verða dæmi um gagnleg not fyrir gervigreind, svo sem við vinnu með texta og tal, en líka fjallað um hvað skuli varast. Með því að skilja betur hvernig „svarti kassinn“ virkar öðlumst við aukið sjálfstæði og getum betur metið hvenær og hvernig við notum þessa nýju tækni.
Fyrirlesari er Svanhvít Lilja Ingólfsdóttir er sérfræðingur í máltækni og gervigreind hjá máltæknifyrirtækinu Miðeind
Öll velkomin.

Málþing - Veik og þreytt dag eftir dag
2026-03-26 13:00 - 16:00 | Grand Hótel Reykjavík, Sigtún 38, Reykjavík, 105
HlustaÞann 26. mars í Hvammi á Grand Hótel Reykjavíkur, kl. 13:00–16:00, standa Heilbrigðishópur ÖBÍ réttindasamtaka og Siðfræðistofnun Háskóli Íslands fyrir málþinginu „Veik og þreytt dag eftir dag – konur sem lifa við langvinn veikindi“.
Talsvert hefur verið rætt um kvenheilsu og langvinn veikindi kvenna að undanförnu en lítið um aðgerðir. Á þessum viðburði munu hagsmunasamtök þeirra kvenna og kvára sem lifa við langvinn veikindi segja frá reynslu sinni sem og mikilvægum aðgerðum til að bæta stuðning og þjónustu við þennan hóp.
Á dagskrá eru stutt erindi frá ólíkum samtökum og að þeim loknum pallborðsumræður með spurningum úr sal, þar sem fjallað verður um reynslu, áskoranir og stöðu kvenna.
Það er orðið fullbókað á viðburðinn í salnum Hvammi, en ekki örvænta – þú getur fylgst með viðburðinum í beinu streymi á www.obi.is.
DAGSKRÁ
Kl. 13.00-16.00 með 45 mín kaffihléi
13.00: Fundastjóri Marta Jóns Hjördísardóttir talskona sjúklinga á Landspítala opnar
13.05: Alma Ýr Ingólfsdóttir formaður ÖBÍ
13.10: Telma Sigtryggsdóttir – formaður heilbrigðishóps ÖBÍ
13.20: Nanna Hlín Halldórsdóttir
13.30: Hugrún Vignisdóttir – Samtök um POTS á Íslandi
13.40: Freyja Imsland – ME félag Íslands
13.50: Sigríður Elín Ásgeirsdóttir – Ský – Félag fólks með Post Covid
14.00 Hrönn Stefánsdóttir – Gigtarfélag Íslands
14.10 Kaffihlé
15.00 Valgerður Þórdís Snæbjarnardóttir – Endósamtökin
15.10 Elísa Ósk Línadóttir – PCOS samtök Íslands
15.20 Anna Sigrún og Steinunn Radha – Tabú – femínísk fötlunarhreyfing
15.30 Pallborð með spurningum úr sal

Kynningarkvöld fyrir hinsegin fatlað fólk
2026-03-27 17:00 - 19:00 | Regnbogasalur -Samtökin 78, Suðurgata 3, Reykjavík, 101, Iceland
HlustaÖBÍ réttindasamtök og Samtökin 78 standa fyrir opnu kynningarkvöldi fyrir hinsegin fatlað fólk föstudaginn 27. mars milli kl. 17-19 í regnbogasalnum að Suðurgötu 3.
Markmið kvöldsins er að bjóða hinsegin fatlað fólk velkomið og kanna hvort að það sé áhugi hjá þátttakendum til að hittast aftur eða mögulega mynda hóp fyrir hinsegið fatlað fólk hjá Samtökunum 78.
Boðið verður upp á léttar veitingar.
Við hvetjum allt hinsegið fatlað fólk á öllum aldri til að mæta og biðjum gesti um að virða trúnað við hvort annað.
Ekki hika við að hafa samband í gegnum netfangið kjartan@obi.is ef þið viljið óska eftir táknmáls- eða rittúlkun.
» Kynningarkvöld fyrir hinsegin fatlað fólk | Facebook
» Hinsegin ♥ ÖBÍ

Pöbbkviss UngÖBÍ
2026-03-28 20:00 - 23:00 | Stúdentakjallarinn, Sæmundargötu 4, Reykjavík, 102, Iceland
HlustaUngÖBÍ býður ungu fólki á aldrinum 20-35 ára í pöbbkviss í Stúdentakjallaranum laugardaginn 28. mars kl. 20:00
Snillingarnir í Pubquizplebbunum ætla að stjórna fjörinu og verðlaun verða veitt fyrir fyrsta til þriðja sætið! Leikið er í þriggja manna liðum en engin þörf að mæta á staðinn með fullskipað lið, bara að mæta með góða stemningu og dass af keppnisskapi.
Ekki hika við að hafa samband í gegnum netfangið kjartan@obi.is ef þið viljið óska eftir táknmálstúlki, aðstoð við að rita svör eða ef þið eruð með einhverjar spurningar.

Fundur ÖBÍ með notendaráðum
2026-04-15 08:00 - 17:00
HlustaNotendaráð eru nefndir sem skipaðar eru bæði fulltrúum fatlaðs fólks og fulltrúum sveitarfélaga, oftast sveitarstjórnarfólki. Starfsfólk sveitarfélaga sinnir svo gjarnan stuðningshlutverki við notendaráðið.

Morgunbollinn - Almannaheill
2026-04-16 10:00 - 10:30
HlustaVerið velkomin í Morgunbollann 16. apríl kl. 10:00, heitt á könnunni frá kl. 9:30.
Í Morgunbollanum fáum við innsýn í starf Almannaheilla, hagsmunasamtaka almannaheillasamtaka og sjálfseignastofnana sem starfa í almannaþágu.
Við fáum að kynnast helstu baráttumálum samtakanna um þessar mundir og hvers vegna þau skipta máli. Þá verður einnig fjallað um almannaheillaskrá og hvaða áhrif ýmis úrræði hafa og hvernig félög geta nýtt sér þau sem best.

Stefnuþing ÖBÍ
2026-04-17 13:00 - 17:00
HlustaStefnuþing ÖBÍ réttindasamtaka með fulltrúum aðildarfélaga verður haldið föstudaginn 17. apríl næstkomandi.
Tölvupóstur með nánari upplýsingum hefur verið sendur aðildarfélögum.

Morgunbollinn – Lífeyrissjóðirnir okkar, hvernig virka þeir eiginlega?
2026-04-30 10:00 - 10:30
HlustaVerið velkomin í Morgunbollann í Mannréttindahúsinu, fimmtudaginn 30. apríl, kl. 10:00, heitt á könnunni frá kl. 9:30.
Í þessu erindi verður fjallað um hvernig lífeyrissjóðirnir á Íslandi eru uppbyggðir og hvernig þeir hafa áhrif á daglegt líf fólks. Markmiðið er að gera lífeyriskerfið skiljanlegt og sýna hvers vegna það skiptir okkur öll máli.
Fyrirlesari Gerður Guðjónsdóttir, framkvæmdastjóri hjá Brú lífeyrissjóði.

Réttindaganga ÖBÍ 1. maí
2026-05-01 13:30 - 15:30
HlustaÖBÍ réttindasamtök hvetja öll til að fjölmenna í kröfugöngu þann 1. maí. Nú sem fyrr er mikilvægt að fatlað fólk á Íslandi láti vel í sér heyra og krefjist jöfnuðar og réttlætis, bættra kjara og að sköpuð séu störf við hæfi.
13:00 Safnast saman á Skólavörðuholti.
13:30 Gangan hefst og fer niður Skólavörðustíg, Bankastræti og Austurstræti að Ingólfstorgi. Lúðrasveit verkalýðsins og Lúðrasveitin Svanur spila á Skólavörðuholti og síðan í göngunni niður á Ingólfstorg.
14:00 Útifundur hefst á Ingólfstorgi. Fundarstjóri er er Felix Bergsson, fjölmiðlamaður og leikari. Halla Gunnarsdóttir, formaður VR, ávarpar fundinn og Inspector Spacetime tekur lagið. Í lok fundarins verður samsöngur.
Mætum, krefjumst réttlætis og látum í okkur heyra.

Afmælishátíð ÖBÍ réttindasamtaka
2026-05-05 16:30 - 19:00
HlustaVið fögnum 65 ára afmæli ÖBÍ réttindasamtaka þriðjudaginn5. maí kl. 16:30–19:00.

Aðildarfélög ÖBÍ verða í forgrunni en fjöldi félaga verða á staðnum og kynna starfsemi sína með fjölbreyttum hætti!

Ávörp: Félags- og húsnæðismálaráðherra Ragnar Þór Ingólfsson & formaður ÖBÍ réttindasamtaka Alma Ýr Ingólfsdóttir

Tónlistaratriði: Bjössi Sax og DJ ANNAMARKAR

Léttar veitingar og góð stemning í boði. Komum saman og fögnum!
Táknmáls og rittúlkun verður í boði fyrir erindin.

Morgunbollinn - „Hvað ef“ skemmtifræðsla
2026-05-07 10:00 - 11:00
HlustaVerið velkomin í Morgunbollann 7. maí kl. 10:00-11:00 í Mannréttindahúsinu.
Gunnar Sigurðsson og Guðmundur Ingi Thorvaldson koma ásamt Kristni Óla (Króla), Davíð Þór og Helgu Salvör til að kynna verkefnið „Hvað ef“ skemmtifræðsla.
„Hvað ef“ er skemmtifræðsla sem gekk í 10 ár og var sýnd fyrir um 45.000 ungmenni á aldrinum 13–16 ára. Verkefnið fjallar um þær áskoranir sem ungmenni standa frammi fyrir og leggur áherslu á mikilvægi þess að taka skynsamlegar ákvarðanir og fresta því að hefja hvers konar fíknihegðun.
Ekkert sambærilegt verkefni hefur verið í gangi síðustu 10 ár. Í tilefni af 50 ára afmæli SÁÁ var leitað til Guðmundar og Gunnars um að endurvekja verkefnið.
Nýr leikhópur hefur nú verið valinn og undirbúningur hafinn. Hluti af þeirri vinnu felst í því að afla upplýsinga um stöðu og veruleika ungmenna í dag.
Stefnt er að frumsýningu verkefnisins í janúar 2027.
Það er mikilvægt fyrir verkefnið að byggja upp sterk tengsl við fagfélög, samtök og stofnanir sem starfa að málefnum ungmenna og er heimsókn í Mannréttindahúsið mikilvægur liður í þeirri vinnu.
Hlökkum til að sjá ykkur!

Fræðsluröð ÖBÍ - Jákvæð vinnustaðamenning og fagleg samskipti
2026-05-07 13:00 - 15:00
HlustaJákvæð vinnustaðamenning og fagleg samskipti
Tveggja klukkustunda námskeið verður haldið fimmtudaginn 7. maí kl. 13:00-15:00 í Mannréttindahúsinu, Sigtúni 42 þar sem sjónum verður beint að því hvernig byggja má upp jákvæða vinnustaðamenningu og efla fagleg samskipti í daglegu starfi.
Námskeiðið er ætlað starfsfólki aðildarfélaga ÖBÍ sem vill styrkja eigin færni í samskiptum og leggja sitt af mörkum til betra starfsumhverfis.
Markmið námskeiðsins
Að auka meðvitund um mikilvægi góðrar vinnustaðamenningar og faglegra samskipta, sem og hlutverk hvers og eins í að skapa jákvætt og uppbyggilegt starfsumhverfi.
Efnistök

Jákvæð vinnustaðamenning
Fagleg hegðun á vinnustað
Samskiptastílar og áhrif þeirra
Leiðir til að styrkja faglega hegðun
Endurgjöf og viðbrögð við krefjandi samskiptum

Leiðbeinendur koma frá AUKA – mannauði og stjórnendaráðgjöf, sem er fyrirtæki á sviði mannauðsstjórnunar í eigu Guðrúnar Jóhönnu Guðmundsdóttur og Hildar Halldórsdóttur. Þær búa yfir áralangri reynslu og sérþekkingu á mannauðsmálum.
Nauðsynleg er að skrá þátttöku HÉR í gegn um skráningarform: Jákvæð vinnustaðamenning og fagleg samskipti – ÖBI og vinsamlegast takið fram ef óskað er eftir táknmáls- eða rittúlkun.
ÖBÍ ber allan kostnað af námskeiðshaldinu.
Nánari upplýsingar má finna á www.auki.is.

EDF aðalfundur
2026-05-09 08:00 - 2026-05-10 17:00
HlustaEDF (European Disability Forum) er samstarfsvettvangur heildarsamtaka fatlaðs fólks í Evrópusambandslöndunum.
Aðalfundur EDF 2026 verður haldinn 9. til 10. maí næstkomandi.
